NAV 1 (5.3)

**S tebou na ceste**

1. Prajem pohodu do nového týždňa, nezabudnime na pokánie v stredu!!!
2. Na nejaký vhodný papier si načrtnite priamku. Na ľavej strane priamky označte bod s dátumom svojho narodenia, na pravej strane bod – dnešný deň. Medzi tieto dva body zaznačte významné udalosti svojho života. (niečo je tam radostné, ale niečo môže byť aj bolestné...) Na kraj pravej strany napíš udalosti, ktoré pravdepodobne najbližšie očakávate – budúcnosť.
3. Uvažujme: v rozhodujúcich životných situáciách prežívame niekedy aj neistotu a strach. Veď nás čakajú situácie, ktoré sme ešte neprežili. Mladý človek sa v nich cíti sám a túži po tom, aby mu bol niekto nablízku.

Veriaci v Krista má výhodu, že v týchto chvíľach sa môže obrátiť na Boha. On chce pôsobiť v jeho živote!

1. Medzi jasné chvíle pôsobenia Boha v živote veriaceho človeka patria prijaté sviatosti – krst, sviatosť zmierenia, Eucharistia, birmovanie.

Sviatosti sú viditeľné symbolické znaky (krst – liatie vody, Eucharistia – chlieb a víno, birmovanie – mazanie olejom na čele...), cez ktoré aktuálne pôsobí Boh v živote človeka.

Doplň do priamky svojho života aj okamihy prijatia sviatostí!

1. Sú sviatosti, ktoré nedostávame viackrát, ale iba raz: krst a birmovanie. Povieme, že tieto sviatosti vtláčajú do duše nezmazateľný znak!

KRST: je okamihom, kedy Boh úplne, bez našich zásluh a skutočne daruje človeku duchovný stav, že ho prijíma za svoje dieťa. Očisťuje dušu od škvrny hriechu.

BIRMOVANIE: je vstúpením do plného spoločenstva s Duchom Svätým – prijatím jeho darov a vstupom do spolupráce s ním. Je to akoby „aktualizácia“ udalosti krstu a aj zavŕšenie krstnej zmluvy (spolupráce) medzi človekom a Bohom.

1. Krátka ďakovná modlitba, že sa k nám živý Boh skláňa aj cez dar sviatostí!